nibzard/narodne-novine-full-text-markdown huggingface dataset:
## Rješenja o odobrenju i rješenja o oduzimanju odobrenja za stavljanje u promet gotovih lijekova u Republici Hrvatskoj u razdoblju od 1

### NN 10/1999 (1.2.1999.), Rješenja o odobrenju i rješenja o oduzimanju odobrenja za stavljanje u promet gotovih lijekova u Republici Hrvatskoj u razdoblju od 1

# **MINISTARSTVO ZDRAVSTVA**

Na temelju članka 19. stavka 3. i članka 21., a u svezi sa odredbom
članka 20. stavka 2. Zakona o lijekovima i medicinskim proizvodima ("Narodne
novine", broj 124/97) ministar zdravstva Republike Hrvatske donio je sljedeća

## **RJEŠENJA**

### **O ODOBRENJU I RJEŠENJA O ODUZIMANJU ODOBRENJA ZA STAVLJANJE U PROMET GOTOVIH LIJEKOVA U REPUBLICI HRVATSKOJ U RAZDOBLJU OD 1. PROSINCA 1997. GODINE DO 10. SVIBNJA 1998. GODINE**

![](dodatni/371857.gif)

![](dodatni/371858.gif)

![](dodatni/371859.gif)

![](dodatni/371860.gif)

![](dodatni/371861.gif)

![](dodatni/371862.gif)

![](dodatni/371863.gif)

![](dodatni/371864.gif)

![](dodatni/371865.gif)

![](dodatni/371866.gif)

![](dodatni/371867.gif)

![](dodatni/371868.gif)

![](dodatni/371869.gif)

![](dodatni/371870.gif)

![](dodatni/371871.gif)

![](dodatni/371872.gif)

![](dodatni/371873.gif)

![](dodatni/371874.gif)

![](dodatni/371875.gif)

![](dodatni/371876.gif)

![](dodatni/371877.gif)

![](dodatni/371878.gif)

![](dodatni/371879.gif)

![](dodatni/371880.gif)

![](dodatni/371881.gif)

![](dodatni/371882.gif)

![](dodatni/371883.gif)

![](dodatni/371884.gif)

![](dodatni/371885.gif)

![](dodatni/371886.gif)

![](dodatni/371887.gif)

![](dodatni/371888.gif)

Rješenje, NN 10/1999-250
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o kamatnim stopama Hrvatske narodne banke

### NN 10/1999 (1.2.1999.), Odluka o kamatnim stopama Hrvatske narodne banke

# **HRVATSKA NARODNA BANKA**

Na temelju članka 12, članka 16. stavka 2. i članka 67. stavka 1. točke
11. Zakona o Hrvatskoj narodnoj banci ("Narodne novine" broj 35/95 - pročišćeni
tekst) Savjet Hrvatske narodne banke na sjednici održanoj 28. siječnja
1999. godine, donio je

## **ODLUKU**

### **O KAMATNIM STOPAMA HRVATSKE NARODNE BANKE**

I.

Hrvatska narodna banka na lombardne kredite obračunava i naplaćuje kamate
po stopi od 12% godišnje.

Iznimno od stavka jedan ove točke, na lombardne kredite koji se koriste
i vrate u istom danu obračunava se i naplaćuje kamata po stopi od 7% godišnje.

II.

Banke i štedionice koje koriste interventni kredit dužne su Hrvatskoj
narodnoj banci platiti kamate za korišteni iznos sredstava po stopi od
19% godišnje.

III.

Hrvatska narodna banka obračunava i naplaćuje kamate na kratkoročni
kredit za likvidnost po stopi od 14% godišnje.

IV.

Na iznos dospjelih obveza banaka i štedionica prema Hrvatskoj narodnoj
banci te na iznos kredita iz primarne emisije koji se koristi protivno
propisima, Hrvatska narodna banka naplaćuje kamate u skladu s propisom
o visini zatezne kamatne stope.

V.

Banke i štedionice koje nisu pravilno obračunale obveznu rezervu, koje
ne održavaju prosječnu obveznu rezervu u smislu propisa o obveznoj rezervi,
kao i na manje obračunati i izdvojeni iznos obvezne rezerve, dužne su Hrvatskoj
narodnoj banci platiti kamatu po stopi od 19% godišnje.

VI.

Na sredstva obvezne rezerve banaka i štedionica (osim dijela koji se
u prosjeku održava u blagajni) u kunama Hrvatska narodna banka plaća kamate
u visini od 5,9% godišnje.

Na sredstva izdvojena na račune Hrvatske narodne banke s osnove obvezne
rezerve banaka i štedionica u stranoj valuti Hrvatska narodna banka plaća
kamate u visini prosječno ostvarenih kamata na plasmane u inozemstvu. Kamata
se ostvaruje po završetku razdoblja održavanja prema Odluci o obveznoj
rezervi banaka i štedionica u stranoj valuti.

VII.

Danom stupanja na snagu Odluke prestaje važiti Odluka o kamatnim stopama
Hrvatske narodne banke ("Narodne novine", br. 76/96, 28/97, 58/97, 96/97,
103/97, 48/98, 88/98, 114/98, 136/98 i 160/98).

VIII.

Odluka stupa na snagu danom donošenja.

O.br. 471/99
Zagreb, 28. siječnja 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 10/1999-251
## Odluka o imenovanju dijela članova Nadzornog odbora Jadrolinije, Rijeka

### NN 10/1999 (1.2.1999.), Odluka o imenovanju dijela članova Nadzornog odbora Jadrolinije, Rijeka

# **JADROLINIJA, RIJEKA**

Na temelju članka 12. stavak 1. Zakona o Jadroliniji, Rijeka ("Narodne
novine", br 11/96) Skupština Društva je na sjednici, održanoj 21. siječnja
1999. godine donijela

## **ODLUKU**

### **O IMENOVANJU DIJELA ČLANOVA NADZORNOG ODBORA JADROLINIJE, RIJEKA**

Za nove članove Nadzornog odbora Jadrolinije, Rijeka imenuju se:

1. Ksenija Koščević Čuvalo, načelnica Odjela pomorskog brodarstva u
Ministarstvu pomorstva, prometa i veza

2. kap. Boris Matošić, lučki kapetan u Lučkoj kapetaniji Split

3. Višnja Felker, pročelnica Područnog ureda Rijeka Porezne uprave u
Ministarstvu financija

Klasa: 024-08/99-01/05
Urbroj: 530-01-99-2
Zagreb, 21. siječnja 1999.

Predsjednik Skupštine
**mr. Željko Lužavec,** v. r.

Odluka, NN 10/1999-253
## Rješenje Ustavnog suda Republike Hrvatske broj U-III-829/1998. od 18

### NN 10/1999 (1.2.1999.), Rješenje Ustavnog suda Republike Hrvatske broj U-III-829/1998. od 18

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od suca mr. Hrvoja
Momčinovića, kao predsjednika Vijeća te sudaca Mladena Žuvele i mr. Vojislava
Kučekovića, kao članova Vijeća u postupku povodom ustavne tužbe dr. R.
M. iz M., na sjednici Vijeća održanoj dana 18. siječnja 1999. godine, jednoglasno
je donio

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

Dr. R. M. iz M., zastupana po punomoćniku D. G., odvjetniku iz Z., podnijela
je ustavnu tužbu u povodu presude Vrhovnog suda Republike Hrvatske, broj:
Rev-79/1995 od 28. svibnja 1998. godine i to u dijelu u kojem je odlučeno
o materijalnoj šteti za iznos kamata na glavnicu od 46.000 mađarskih forinti
od 1. travnja 1992. godine do isplate.

Podnositeljca je u ustavnoj tužbi navela da joj je takvim odlukama povrijeđeno
ustavno pravo iz članka 19. Ustava Republike Hrvatske, te temeljne ustavne
odredbe iz članaka 3. i 5. Ustava.

Ustavna tužba nije potpuna.

Ustavna tužba podnositeljice nije sadržavala posebnu punomoć, a u skladu
s člankom 30. stavak 2. Poslovnika Ustavnog suda Republike Hrvatske ("Narodne
novine", broj 29/94 - u nastavku: Poslovnik Suda), kao niti osporene odluke
i dokaz o pravodobnosti, te je podnositeljica, putem punomoćnika, pozvana
na dopunu ustavne tužbe u roku osam dana.

Kako podnositeljica ustavne tužbe niti nakon zatraženog produljenja
danog roka nije u cijelosti dopunila ustavnu tužbu odnosno nije dostavila
posebnu punomoć potrebnu za zastupanje pred Ustavnim sudom Republike Hrvatske,
to ne postoje pretpostavke za odlučivanje o biti stvari.

Naime, za zastupanje pred Ustavnim sudom Republike Hrvatske nije dostatna
generalna punomoć na koju se punomoćnik pozvao, već se u skladu s odredbom
članka 30. stavak 2. Poslovnika Suda, ovlaštenje punomoćnika mora temeljiti
na posebnoj punomoći.

Stoga je, na temelju članka 26. Ustavnog zakona o Ustavnom sudu Republike
Hrvatske ("Narodne novine", broj 13/91 - u nastavku: Ustavni zakon), a
u svezi sa člankom 25. stavak 4. i člankom 58. Poslovnika Suda, riješeno
kao u izreci.

Odluka o objavi ovog rješenja temelji se na odredbi članka 20. stavka
1. Ustavnog zakona.

Broj: U-III-829/1998
Zagreb, 18. siječnja 1999.

USTAVNI SUD REPUBLIKE HRVATSKE

Predsjednik Vijeća
**mr. Hrvoje Momčinović,** v. r.

Rješenje, NN 10/1999-257
## Rješenje Ustavnog suda Republike Hrvatske broj U-III-1059/1998. od 18

### NN 10/1999 (1.2.1999.), Rješenje Ustavnog suda Republike Hrvatske broj U-III-1059/1998. od 18

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od suca mr. Hrvoja
Momčinovića, kao predsjednika Vijeća te sudaca Mladena Žuvele i mr. Vojislava
Kučekovića, kao članova Vijeća u postupku povodom ustavne tužbe M. K. iz
O., sada s privremenim boravištem u Č., koju zastupa N. R., odvjetnik iz
O., na sjednici Vijeća održanoj 18. siječnja 1999. godine, jednoglasno
je donio

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

M. K. iz O., sada s privremenim boravištem u Č., podnijela je ustavnu
tužbu u povodu rješenja Županijskog suda u O., broj: Gž-554/98 od 9. travnja
1998. godine, kojim je odbijena žalba podnositeljice izjavljena protiv
rješenja Općinskog suda u O., broj: P-1941/95 od 5. siječnja 1998. godine.
Tim je rješenjem odbačana kao nedopuštena revizija izjavljena protiv presude
Županijskog suda u O., broj: Gž-1867/97 od 16. listopada 1997. godine.

Podnositeljica smatra da su joj navedenim rješenjem povrijeđena ustavna
prava iz članaka 14., 18., 21., 22., 35. i 46. Ustava Republike Hrvatske.

Ustavna tužba nije dopuštena.

Odredba članka 28. stavka 2. Ustavnog zakona o Ustavnom sudu Republike
Hrvatske ("Narodne novine", broj 13/91; nastavno: Ustavni zakon) određuje
da ako je zbog povrede ustavnih prava dopušten drugi pravni put, ustavna
tužba može se podnijeti tek nakon što je taj pravni put iscrpljen.

Nadalje, stavkom 3. navedenog članka propisano je da u stvarima u kojima
je dopušten upravni spor, odnosno revizija u parničnom ili izvanparničnom
postupku, pravni put je iscrpljen nakon što je odlučeno i o tim pravnim
sredstvima.

U članku 400. stavku 3. Zakona o parničnom postupku ("Narodne novine",
broj 53/91 i 91/92) propisano je da je revizija uvijek dopuštena protiv
rješenja drugostupanjskog suda kojim se podnesena žalba odbacuje odnosno
kojim se potvrđuje rješenje prvostupanjskog suda o odbacivanju revizije.

Slijedom navedenog, podnošenje ustavne tužbe protiv rješenja Županijskog
suda u O., broj: Gž-554/98 od 9. travnja 1998. godine je preuranjeno, te
time nije ispunjena jedna od pretpostavki za podnošenje ustavne tužbe,
a to je iscrpljenost dopuštenog pravnog puta.

Stoga je, na temelju odredbe članka 26. Ustavnog zakona, a u svezi sa
člankom 58. Poslovnika Ustavnog suda Republike Hrvatske ("Narodne novine",
broj 29/94), riješeno kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-1059/1998
Zagreb, 18. siječnja 1999.

USTAVNI SUD REPUBLIKE HRVATSKE

Predsjednik Vijeća
**mr. Hrvoje Momčinović,** v. r.

Rješenje, NN 10/1999-258
## Odluka o davanju državnog jamstva (garancije) Republike Hrvatske u korist Deutsche Bank AG, London i drugih sudjelujućih komercijalnih banaka

### NN 11/1999 (3.2.1999.), Odluka o davanju državnog jamstva (garancije) Republike Hrvatske u korist Deutsche Bank AG, London i drugih sudjelujućih komercijalnih banaka

# **VLADA REPUBLIKE HRVATSKE**

Na temelju članka 7., st. 1. i 2. Zakona o kreditnim poslovima s inozemstvom
("Narodne novine", broj 43/96), u vezi s člankom 44., st. 1 i 3. Zakona
o izvršavanju Državnog proračuna Republike Hrvatske za 1999. godinu ("Narodne
novine", broj 167/98), te Odlukom Vlade Republike Hrvatske klasa: 340-03/98-01/12,
urbroj: 5030115-98-1 od 18. prosinca 1999. godine, Vlada Republike Hrvatske
je na sjednici održanoj 28. siječnja 1999. godine, donijela

## **ODLUKU**

### **O DAVANJU DRŽAVNOG JAMSTVA (GARANCIJE) REPUBLIKE HRVATSKE U KORIST DEUTSCHE BANK AG, LONDON I DRUGIH SUDJELUJUĆIH KOMERCIJALNIH BANAKA**

I.

Vlada Republike Hrvatske je Odlukom, klasa: 340-03/98-01/12, urbroj:
5030115-98-1 od 18. prosinca 1998. godine, odobrila sklapanje ugovora o
kreditu između Deutsche Bank AG, London i drugih komercijalnih banaka i
Autoceste Rijeka - Zagreb, društva za građenje i gospodarenje autocestom,
d.d., Zagreb, Metalčeva 5, čiji je jedini dioničar Republika Hrvatska,
do ukupnog glavničnog iznosa od 100.000.000,00 DEM, pod uvjetima pobliže
navedenim u spomenutoj Odluci.

U skladu s točkom II. spomenute Odluke, Vlada Republike Hrvatske ovime
odobrava izdavanje državnog jamstva u korist Deutsche Bank AG, London i
drugih komercijalnih banaka, na osnovi Ugovora o kreditu sklopljenoga 22.
prosinca 1998. godine između tih banaka, kao kreditora, i Autoceste Rijeka
- Zagreb d.d., kao korisnika kredita (kako on bude izmijenjen u skladu
s ishodom sindiciranja), u obliku i pod uvjetima kako je to utvrđeno u
prilogu br. 4 Ugovora o kreditu, do glavničnog iznosa od 100.000.000,00
DEM.

II.

Jamstvo (garancija) iz točke I. ove Odluke izdat će u ime Republike
Hrvatske ministar financija ili njegov zamjenik, koji su ovlašteni potpisati
i sva druga očitovanja u svezi spomenutih jamstava.

III.

Ako je to potrebno, pravno mišljenje u pogledu izdanog jamstva izdat
će Ministarstvo pravosuđa ili Državno pravobraniteljstvo Republike Hrvatske.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 340-03/98-01/12
Urbroj: 5030115-98-1
Zagreb, 28. siječnja 1999.

Predsjednik
**mr. Zlatko Mateša,** v. r.

Odluka, NN 11/1999-263
## Odluka o davanju dvaju državnih jamstava (garancija) u korist Kreditanstalt für Wiederaufbau iz Frankfurta na Maini

### NN 11/1999 (3.2.1999.), Odluka o davanju dvaju državnih jamstava (garancija) u korist Kreditanstalt für Wiederaufbau iz Frankfurta na Maini

# **VLADA REPUBLIKE HRVATSKE**

Na temelju članka 7. st. 1. i 2. Zakona o kreditnim poslovima s inozemstvom
("Narodne novine", broj 43/96), u vezi s člankom 44. st. 1. i 3. Zakona
o izvršavanju Državnog proračuna Republike Hrvatske za 1999. godinu ("Narodne
novine", broj 167/98), te Odluke Vlade Republike Hrvatske klasa: 340-03/98-01/12,
urbroj: 5030115-98-3 od 18. prosinca 1998. godine, Vlada Republike Hrvatske
je na sjednici održanoj 28. siječnja 1999. godine, donijela

## **ODLUKU**

### **O DAVANJU DVAJU DRŽAVNIH JAMSTAVA (GARANCIJA) U KORIST KREDITANSTALT FÜR WIEDERAUFBAU IZ FRANKFURTA NA MAINI**

I.

Vlada Republike Hrvatske je Odlukom, klasa: 340-03/98-01/12, urbroj:
5020115-98-3 od 18. prosinca 1998. godine, odobrila Autocesti Rijeka -
Zagreb, društvu za građenje i gospodarenje autocestom, d.d., Zagreb, Metalčeva
5, kojega je jedini dioničar Republika Hrvatska, sklapanje sljedećih Ugovora
o kreditu s Kreditanstalt für Wiederaufbau iz Frankfurta na Maini, kao
kreditorom:

a) Ugovor o kreditu s pokrićem Hermesa, u glavničnom iznosu od 9.605.000,00
DEM, uz obrok otplate od četiri (4) godine, i uz kamatnu stopu LIBOR (DEM)
u odabranom kamatnom razdoblju plus 50 bodova (0,50%), te uz obvezu snošenja
naknada i troškova koji se odnose na spomenuti Ugovor;

b) Ugovor o komercijalnom kreditu, u glavničnom iznosu od 40.395.000,00
DEM, uz rok otplate od četiri (4) godine, i uz kamatnu stopu LIBOR (DEM)
u odabranom kamatnom razdoblju plus 130 bodova (1,30%), te uz obvezu snošenja
naknada i troškova koji se odnose na spomenuti Ugovor;

Prema spomenutim kreditima odobrava se zaduživanje do ukupnog iznosa
od 50.000.000,00 DEM, s mogućnošću odstupanja od iznosa pojedinog kredita
u okviru te svote.

U skladu s točkom II. spomenute Odluke, Vlada Republike Hrvatske ovime
odobrava izdavanje dvaju državnih jamstava u korist Kreditanstalt für Wiederaufbau
iz Frankfurta na Maini, pod uvjetima pojedinog Ugovora o kreditu, s time
da glavnični iznosi obaju jamstava u zbroju ne premašuju 50.000.000,0 DEM
što na dan donošenja ove Odluke odgovara kunskoj protuvrijednosti iznosa
od 189.250.000,00 kuna.

II.

Jamstva (garancije) iz točke I. ove Odluke izdat će u ime Republike
Hrvatske ministar financija ili njegov zamjenik, koji su ovlašteni potpisati
i sva druga očitovanja u svezi spomenute garancije.

III.

Ako je to potrebno, pravno mišljenje u pogledu izdane garancije izdat
će Ministarstvo pravosuđa ili Državno pravobraniteljstvo Republike Hrvatske.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 340-03/98-01/12
Urbroj: 5030115-98-3
Zagreb, 28. siječnja 1999.

Predsjednik
**mr. Zlatko Mateša,** v. r.

Odluka, NN 11/1999-264
## Pravilnik o izmjenama i dopunama Pravilnika o načinu propisivanja, izdavanja i naplaćivanja lijekova

### NN 11/1999 (3.2.1999.), Pravilnik o izmjenama i dopunama Pravilnika o načinu propisivanja, izdavanja i naplaćivanja lijekova

# **HRVATSKI ZAVOD ZA ZDRAVSTVENO OSIGURANJE**

Na osnovi članka 104. Zakona o zdravstvenom osiguranju ("Narodne novine"
broj 75/93, 55/96, 1/97 - pročišćeni tekst, 109/97, 13/98, 88/98 i 150/98)
i članka 14. Statuta Hrvatskog zavoda za zdravstveno osiguranje ("Narodne
novine" broj 1/94), Upravno vijeće Hrvatskog zavoda za zdravstveno osiguranje
na 8. sjednici, održanoj 29. siječnja 1999. godine, donijelo je

## **PRAVILNIK**

### **O IZMJENAMA I DOPUNAMA PRAVILNIKA O NAČINU PROPISIVANJA, IZDAVANJA I NAPLAĆIVANJA LIJEKOVA**

Članak 1.

U Pravilniku o načinu propisivanja, izdavanja i naplaćivanja lijekova
("Narodne novine" broj 44/95, 79/97, 55/98 i 165/98) u članku 6. u stavku
1. točka 30. mijenja se i glasi: "cijenu originalnog pakiranja lijeka iz
Liste lijekova Zavoda".

U stavci 2. na kraju teksta briše se točka i dodaje tekst: "samo za
potpis ljekarnika".

Članak 2.

U članku 15. stavka 2. mijenja se i glasi:

"Izabrani doktor medicine može na recept propisati najviše:

fenobarbitona 3,0 g

kodein fosfata 0,3 g

meprobamata 8,0 g

metadona 0,2 g

metilfenobarbitona 10,0 g

morfin sulfata 2,0 g

pentazocina 5,0 g

triheksifenidila 0,5 g".

Članak 3.

U članku 20. u drugom retku briše se tekst "jediničnu cijenu lijeka"
i dodaje tekst: "cijenu originalnog pakiranja lijeka".

Članak 4.

Ovaj Pravilnik stupa na snagu osmog dana od dana objave u "Narodnim
novinama".

Klasa: 025-04/99-01/4
Urbroj: 338-01-04-99-1
Zagreb, 29. siječnja 1999.

Predsjednik Upravnog vijeća
Hrvatskog zavoda za zdravstveno
osiguranje
**doc. dr. sc. Mate Ljubičić,** v. r.

Pravilnik, NN 11/1999-265
## Odluka o imenovanju članova Vijeća Hrvatske radiotelevizije

### NN 12/1999 (4.2.1999.), Odluka o imenovanju članova Vijeća Hrvatske radiotelevizije

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 12. stavka
2. Zakona o Hrvatskoj radioteleviziji ("Narodne novine", br. 43/92., pročišćeni
tekst, 94/93., 24/96. i 145/98.), Zastupnički dom Hrvatskoga državnog sabora
na sjednici 29. siječnja 1999., donio je

## **ODLUKU**

### **O IMENOVANJU ČLANOVA VIJEĆA HRVATSKE RADIOTELEVIZIJE**

Za članove Vijeća Hrvatske radiotelevizije imenuju se iz redova zastupnika
Hrvatskoga državnog sabora:

JADRANKA KOSOR,

ANTE BELJO,

akademik ANTUN DUBRAVKO JELČIĆ,

HRVOJE HITREC,

DRAGO KRPINA,

ZLATKO CANJUGA,

ANTO ĐAPIĆ,

mr. sc. MIROSLAV KIŠ,

*na prijedlog:*

hrvatskih sveučilišta:

prof. dr. sc. ANTE STAMAĆ,

Hrvatske akademije znanosti i umjetnosti:

akademik VLADIMIR PAAR,

Matice hrvatske:

VLAHO BOGOŠIĆ,

Društva hrvatskih književnika:

JOZO LAUŠIĆ,

Hrvatskoga novinarskog društva:

JAGODA VUKUŠIĆ,

Hrvatskoga društva glazbenih umjetnika:

ZVONIMIR STANISLAV,

Hrvatskoga društva filmskih djelatnika i

Hrvatskoga društva dramskih umjetnika:

NADA GAČEŠIĆ LIVAKOVIĆ,

udruga iz Domovinskog rata:

LJERKA IVUŠIĆ,

strukovnih udruga u osnovnom i

srednjem školstvu:

prof. mr. sc. MARIJA RAŠAN-KRIŽANAC,

Hrvatskoga olimpijskog odbora:

VEDRAN ROŽIĆ,

Hrvatske matice iseljenika:

prof. SILVIJA LETICA,

Katoličke crkve:

STJEPAN LICE.

Klasa: 080-02/98-03/37
Zagreb, 29. siječnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 12/1999-267
## Odluka o izboru člana Odbora za turizam Zastupničkog doma Hrvatskoga državnog sabora

### NN 12/1999 (4.2.1999.), Odluka o izboru člana Odbora za turizam Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 71. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 29. siječnja 1999., donio je

## **ODLUKU**

### **O IZBORU ČLANA ODBORA ZA TURIZAM ZASTUPNIČKOG DOMA HRVATSKOGA DRŽAVNOG SABORA**

Za člana Odbora za turizam Zastupničkog doma Hrvatskoga državnog sabora
bira se NEVIO ŠETIĆ.

Klasa: 080-02/98-03/25
Zagreb, 29. siječnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 12/1999-268
## Odluka o razrješenju predsjednika Odbora za useljeništvo Zastupničkog doma Hrvatskoga državnog sabora

### NN 12/1999 (4.2.1999.), Odluka o razrješenju predsjednika Odbora za useljeništvo Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 81. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 29. siječnja 1999., donio je

## **ODLUKU**

### **O RAZRJEŠENJU PREDSJEDNIKA ODBORA ZA USELJENIŠTVO ZASTUPNIČKOG DOMA HRVATSKOGA DRŽAVNOG SABORA**

Razrješuje se dužnosti predsjednika Odbora za useljeništvo Zastupničkog
doma Hrvatskoga državnog sabora, na osobni zahtjev dr. sc. ZDRAVKO SANČEVIĆ.

Klasa: 080-02/98-04/18
Zagreb, 29. siječnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 12/1999-269
## Odluka o izboru predsjednika Odbora za useljeništvo Zastupničkog doma Hrvatskoga državnog sabora

### NN 12/1999 (4.2.1999.), Odluka o izboru predsjednika Odbora za useljeništvo Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 81. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 29. siječnja 1999., donio je

## **ODLUKU**

### **O IZBORU PREDSJEDNIKA ODBORA ZA USELJENIŠTVO ZASTUPNIČKOG DOMA HRVATSKOGA DRŽAVNOG SABORA**

Za predsjednicu Odbora za useljeništvo Zastupničkog doma Hrvatskoga
državnog sabora bira se ZDENKA BABIĆ PETRIČEVIĆ.

Klasa: 080-02/98-03/34
Zagreb, 29. siječnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 12/1999-270
## Odluka o izboru člana Odbora za predstavke i pritužbe Zastupničkog doma Hrvatskoga državnog sabora

### NN 12/1999 (4.2.1999.), Odluka o izboru člana Odbora za predstavke i pritužbe Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 95. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 29. siječnja 1999., donio je

## **ODLUKU**

### **O IZBORU ČLANA ODBORA ZA PREDSTAVKE I PRITUŽBE ZASTUPNIČKOG DOMA HRVATSKOGA DRŽAVNOG SABORA**

Za člana Odbora za predstavke i pritužbe Zastupničkog doma Hrvatskoga
državnog sabora bira se DRAGUTIN KNEŽEVIĆ.

Klasa: 080-02/98-03/24
Zagreb, 29. siječnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 12/1999-271
## Odluka o imenovanju zamjenika Državnog pravobranitelja Virovitičko-podravske županije za Ispostavu u Orahovici

### NN 12/1999 (4.2.1999.), Odluka o imenovanju zamjenika Državnog pravobranitelja Virovitičko-podravske županije za Ispostavu u Orahovici

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 35. stavka
3. Zakona o državnom pravobraniteljstvu ("Narodne novine", br. 75/95.),
Zastupnički dom Hrvatskoga državnog sabora na sjednici 29. siječnja 1999.,
donio je

## **ODLUKU**

### **O IMENOVANJU ZAMJENIKA DRŽAVNOG PRAVOBRANITELJA VIROVITIČKO-PODRAVSKE ŽUPANIJE ZA ISPOSTAVU U ORAHOVICI**

I.

Za zamjenika državnog pravobranitelja Virovitičko-podravske županije,
za Ispostavu u Orahovici, imenuje se ZVONKO RAJKOVIĆ.

II.

Imenovani je dužan stupiti na dužnost u roku 30 dana od dana imenovanja.

Klasa: 713-02/99-20/01
Zagreb, 29. siječnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 12/1999-272
## Odluka o imenovanju zamjenice Državnog pravobranitelja Istarske županije za Ispostavu u Bujama

### NN 12/1999 (4.2.1999.), Odluka o imenovanju zamjenice Državnog pravobranitelja Istarske županije za Ispostavu u Bujama

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 35. stavka
3. Zakona o državnom pravobraniteljstvu ("Narodne novine", br. 75/95.),
Zastupnički dom Hrvatskoga državnog sabora na sjednici 29. siječnja 1999.,
donio je

## **ODLUKU**

### **O IMENOVANJU ZAMJENICE DRŽAVNOG PRAVOBRANITELJA ISTARSKE ŽUPANIJE ZA ISPOSTAVU U BUJAMA**

I.

Za zamjenicu državnog pravobranitelja Istarske županije, za Ispostavu
u Bujama, imenuje se SONJA ŠIPIĆ.

II.

Imenovana je dužna stupiti na dužnost u roku od 30 dana od dana imenovanja.

Klasa: 713-02/99-16/01
Zagreb, 29. siječnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 12/1999-273
## Odluka o razrješenju i izboru člana Odbora za zakonodavstvo Županijskog doma Hrvatskoga državnog sabora

### NN 12/1999 (4.2.1999.), Odluka o razrješenju i izboru člana Odbora za zakonodavstvo Županijskog doma Hrvatskoga državnog sabora

# **ŽUPANIJSKI DOM HRVATSKOGA DRŽAVNOG SABORA**

Na temelju članka 148. Poslovnika Županijskog doma Hrvatskoga državnog
sabora ("Narodne novine" br. 55/95. i 28/96.), Županijski dom Hrvatskoga
državnog sabora, na sjednici održanoj 26. siječnja 1999., donio je

## **ODLUKU**

### **O RAZRJEŠENJU I IZBORU ČLANA ODBORA ZA ZAKONODAVSTVO ŽUPANIJSKOG DOMA HRVATSKOGA DRŽAVNOG SABORA**

I.

Razrješuje se LUKA ŠILJEG dužnosti člana Odbora za zakonodavstvo Županijskog
doma Hrvatskoga državnog sabora.

II.

Za člana Odbora za zakonodavstvo Županijskog doma Hrvatskoga državnog
sabora bira se JURE BURIĆ.

Klasa: 080-02/99-06/01
Zagreb, 26. siječnja 1999.

ŽUPANIJSKI DOM
HRVATSKOGA DRŽAVNOG SABORA

Predsjednica
Županijskog doma
Hrvatskoga državnog sabora
**prof. dr. Katica Ivanišević,** v. r.

---

Odluka, NN 12/1999-274
## Odluka o izboru člana Odbora za nacionalnu sigurnost i vanjsku politiku Županijskog doma Hrvatskoga državnog sabora

### NN 12/1999 (4.2.1999.), Odluka o izboru člana Odbora za nacionalnu sigurnost i vanjsku politiku Županijskog doma Hrvatskoga državnog sabora

# ŽUPANIJSKI DOM HRVATSKOGA DRŽAVNOG SABORA

Na temelju članka 148. Poslovnika Županijskog doma Hrvatskoga državnog
sabora ("Narodne novine" br. 55/95. i 28/96.), Županijski dom Hrvatskoga
državnog sabora, na sjednici održanoj 26. siječnja 1999., donio je

## **ODLUKU**

### **O IZBORU ČLANA ODBORA ZA NACIONALNU SIGURNOST I VANJSKU POLITIKU ŽUPANIJSKOG DOMA HRVATSKOGA DRŽAVNOG SABORA**

Za člana Odbora za nacionalnu sigurnost i vanjsku politiku Županijskog
doma Hrvatskoga državnog sabora bira se IVAN ŠANTEK.

Klasa: 080-02/99-06/03
Zagreb, 26. siječnja 1999.

ŽUPANIJSKI DOM
HRVATSKOGA DRŽAVNOG SABORA

Predsjednica
Županijskog doma
Hrvatskoga državnog sabora
**prof. dr. Katica Ivanišević,** v. r.

Odluka, NN 12/1999-275
## Odluka o razrješenju i izboru člana Odbora za gospodarstvo i financije Županijskog doma Hrvatskoga državnog sabora

### NN 12/1999 (4.2.1999.), Odluka o razrješenju i izboru člana Odbora za gospodarstvo i financije Županijskog doma Hrvatskoga državnog sabora

# ŽUPANIJSKI DOM HRVATSKOGA DRŽAVNOG SABORA

Na temelju članka 148. Poslovnika Županijskog doma Hrvatskoga državnog
sabora ("Narodne novine" br. 55/95. i 28/96.), Županijski dom Hrvatskoga
državnog sabora, na sjednici održanoj 26. siječnja 1999., donio je

## **ODLUKU**

### **O RAZRJEŠENJU I IZBORU ČLANA ODBORA ZA GOSPODARSTVO I FINANCIJE ŽUPANIJSKOG DOMA HRVATSKOGA DRŽAVNOG SABORA**

I.

Razrješuje se IVAN ŠANTEK dužnosti člana Odbora za gospodarstvo i financije
Županijskog doma Hrvatskoga državnog sabora.

II.

Za člana Odbora za gospodarstvo i financije Županijskog doma Hrvatskoga
državnog sabora bira se ŠIMUN KUJAVEC.

Klasa: 080-02/99-06/02
Zagreb, 26. siječnja 1999.

ŽUPANIJSKI DOM
HRVATSKOGA DRŽAVNOG SABORA

Predsjednica
Županijskog doma
Hrvatskoga državnog sabora
**prof. dr. Katica Ivanišević,** v. r.

Odluka, NN 12/1999-276
## Odluka o izboru člana Odbora za hrvatske branitelje iz Domovinskog rata Županijskog doma Hrvatskoga državnog sabora

### NN 12/1999 (4.2.1999.), Odluka o izboru člana Odbora za hrvatske branitelje iz Domovinskog rata Županijskog doma Hrvatskoga državnog sabora

# ŽUPANIJSKI DOM HRVATSKOGA DRŽAVNOG SABORA

Na temelju članka 148. Poslovnika Županijskog doma Hrvatskoga državnog
sabora ("Narodne novine" br. 55/95. i 28/96.), Županijski dom Hrvatskoga
državnog sabora, na sjednici održanoj 26. siječnja 1999., donio je

## **ODLUKU**

### **O IZBORU ČLANA ODBORA ZA HRVATSKE BRANITELJE IZ DOMOVINSKOG RATA, ŽUPANIJSKOG DOMA HRVATSKOGA DRŽAVNOG SABORA**

Za člana Odbora za hrvatske branitelje iz Domovinskog rata Županijskog
doma Hrvatskoga državnog sabora bira se IVAN ŠANTEK.

Klasa: 080-02/99-06/04
Zagreb, 26. siječnja 1999.

ŽUPANIJSKI DOM
HRVATSKOGA DRŽAVNOG SABORA

Predsjednica
Županijskog doma
Hrvatskoga državnog sabora
**prof. dr. Katica Ivanišević,** v. r.

Odluka, NN 12/1999-277
## Odluka o raspisivanju izbora za Općinsko vijeće Općine Brela

### NN 12/1999 (4.2.1999.), Odluka o raspisivanju izbora za Općinsko vijeće Općine Brela

# VLADA REPUBLIKE HRVATSKE

Na temelju članka 4. stavka 1. Zakona o izborima članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", br. 90/92, 69/95 i 59/96) i članka 30. stavka 2. Zakona
o Vladi Republike Hrvatske ("Narodne novine", broj 101/98), Vlada Republike
Hrvatske je na sjednici održanoj 28. siječnja 1999. godine, donijela

## **ODLUKU**

### **O RASPISIVANJU IZBORA ZA OPĆINSKO VIJEĆE OPĆINE BRELA**

I.

Raspisuju se izbori za članove Općinskog vijeća Općine Brela.

II.

Za dan provedbe izbora određuje se nedjelja, 21. ožujka 1999. godine.

III.

Ova Odluka stupa na snagu danom objave u "Narodnim novinama".

Klasa: 015-01/99-03/01
Urbroj: 5030109-99-3
Zagreb, 28. siječnja 1999.

Predsjednik
**mr. Zlatko Mateša,** v. r.

Odluka, NN 12/1999-279
## Rješenje o imenovanju povjerenika Vlade Republike Hrvatske u Općini Brela

### NN 12/1999 (4.2.1999.), Rješenje o imenovanju povjerenika Vlade Republike Hrvatske u Općini Brela

# VLADA REPUBLIKE HRVATSKE

Na temelju članka 82. stavka 1. Zakona o lokalnoj samoupravi i upravi
("Narodne novine", br. 90/92, 94/93 i 117/93) i članka 30. stavka 4. Zakona
o Vladi Republike Hrvatske ("Narodne novine", broj 101/98), Vlada Republike
Hrvatske je na sjednici održanoj 28. siječnja 1999. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U OPĆINI BRELA**

1. Povjerenikom Vlade Republike Hrvatske u Općini Brela imenuje se Ante
Ivanac.

2. Povjerenik Vlade Republike Hrvatske dužan je početi obnašati dužnost
povjerenika Vlade Republike Hrvatske danom objave ovog Rješenja.

3. Povjerenik Vlade Republike Hrvatske za svoj rad odgovara Vladi Republike
Hrvatske.

4. Povjerenik Vlade Republike Hrvatske podnosi izvješće o svom radu
Vladi Republike Hrvatske putem Ministarstva uprave.

5. Ovo Rješenje stupa na snagu danom objave u "Narodnim novinama".

Klasa: 015-01/99-02/01
Urbroj: 5030109-99-3
Zagreb, 28. siječnja 1999.

Predsjednik
**mr. Zlatko Mateša,** v. r.

Rješenje, NN 12/1999-280
## Rješenje o razrješenju dr. Velimira Šimičića položaja pomoćnika ministra turizma

### NN 12/1999 (4.2.1999.), Rješenje o razrješenju dr. Velimira Šimičića položaja pomoćnika ministra turizma

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 42. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 28. siječnja 1999. godine donijela

## **RJEŠENJE**

### **O RAZRJEŠENJU POMOĆNIKA MINISTRA TURIZMA**

Razrješuje se dr. VELIMIR ŠIMIČIĆ položaja pomoćnika ministra turizma.

Klasa: 080-02/99-02/07
Urbroj: 50304/2-99-01
Zagreb, 28. siječnja 1999.

Predsjednik
**mr. Zlatko Mateša,** v. r.

Rješenje, NN 12/1999-281
## Rješenje o imenovanju mr. Saše Poljanec-Borić pomoćnicom ministra turizma

### NN 12/1999 (4.2.1999.), Rješenje o imenovanju mr. Saše Poljanec-Borić pomoćnicom ministra turizma

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 42. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 28. siječnja 1999. godine donijela

## **RJEŠENJE**

### **O IMENOVANJU POMOĆNICE MINISTRA TURIZMA**

Imenuje se mr. SAŠA POLJANEC BORIĆ pomoćnicom ministra turizma.

Klasa: 080-02/99-01/17
Urbroj: 50304/2-99-01
Zagreb, 28. siječnja 1999.

Predsjednik
**mr. Zlatko Mateša,** v. r.

Rješenje, NN 12/1999-282
## Rješenje o razrješenju predsjednika Komisije za davanje u zakup i prodaju poljoprivrednog zemljišta u vlasništvu Republike Hrvatske za Dubrovačko-neretvansku županiju

### NN 12/1999 (4.2.1999.), Rješenje o razrješenju predsjednika Komisije za davanje u zakup i prodaju poljoprivrednog zemljišta u vlasništvu Republike Hrvatske za Dubrovačko-neretvansku županiju

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 36. stavka 2. Zakona o poljoprivrednom zemljištu
("Narodne novine", broj 54/94 - pročišćeni tekst, 48/95 i 19/98), Vlada
Republike Hrvatske je na sjednici održanoj 28. siječnja 1999. godine donijela

## **RJEŠENJE**

### **O RAZRJEŠENJU PREDSJEDNIKA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA DUBROVAČKO- -NERETVANSKU ŽUPANIJU**

Razrješuje se dr. JURE BURIĆ dužnosti predsjednika Komisije za davanje
u zakup i prodaju poljoprivrednog zemljišta u vlasništvu Republike Hrvatske
za Dubrovačko-neretvansku županiju.

Klasa: 080-02/99-02/03
Urbroj: 50304/2-99-01
Zagreb, 28. siječnja 1999.

Predsjednik
**mr. Zlatko Mateša,** v. r.

Rješenje, NN 12/1999-283
## Rješenje o imenovanju predsjednika Komisije za davanje u zakup i prodaju poljoprivrednog zemljišta u vlasništvu Republike Hrvatske za Dubrovačko-neretvansku županiju

### NN 12/1999 (4.2.1999.), Rješenje o imenovanju predsjednika Komisije za davanje u zakup i prodaju poljoprivrednog zemljišta u vlasništvu Republike Hrvatske za Dubrovačko-neretvansku županiju

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 36. stavka 2. Zakona o poljoprivrednom zemljištu
("Narodne novine", broj 54/94 - pročišćeni tekst, 48/95 i 19/98), Vlada
Republike Hrvatske je na sjednici održanoj 28. siječnja 1999. godine donijela

## **RJEŠENJE**

### **O IMENOVANJU PREDSJEDNIKA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA DUBROVAČKO- -NERETVANSKU ŽUPANIJU**

Imenuje se IVAN ŠPRLJE predsjednikom Komisije za davanje u zakup i prodaju
poljoprivrednog zemljišta u vlasništvu Republike Hrvatske za Dubrovačko-neretvansku
županiju.

Klasa: 080-02/99-01/10
Urbroj: 50304/2-99-01
Zagreb, 28. siječnja 1999.

Predsjednik
**mr. Zlatko Mateša,** v. r.

Rješenje, NN 12/1999-284
## Rješenje o određivanju Klinike za neurologiju Kliničke bolnice Sestre milosrdnice Zagreb Referentnim centrom za neurovaskularne poremećaje Ministarstva zdravstva Republike Hrvatske

### NN 12/1999 (4.2.1999.), Rješenje o određivanju Klinike za neurologiju Kliničke bolnice Sestre milosrdnice Zagreb Referentnim centrom za neurovaskularne poremećaje Ministarstva zdravstva Republike Hrvatske

# **MINISTARSTVO ZDRAVSTVA**

Ministar zdravstva Republike Hrvatske temeljem članka 99. Zakona o zdravstvenoj
zaštiti ("Narodne novine", broj 1/97. - pročišćeni tekst) na prijedlog
Nacionalnog zdravstvenog vijeća Ministarstva zdravstva te uz pribavljeno
mišljenje Hrvatskog neurološkog društva Hrvatskog liječničkog zbora Zagreb,
donosi

## **RJEŠENJE**

KLINIKA ZA NEUROLOGIJU KLINIČKE BOLNICE "SESTRE MILOSRDNICE" ZAGREB
određuje se Referentnim centrom za neurovaskularne poremećaje Ministarstva
zdravstva Republike Hrvatske.

Klasa: UP/I-510-01/98-01/0007
Urbroj: 534-02-10-98-0003
Zagreb, 30. prosinca 1998.

Ministar
**prof. dr. sc. Željko Reiner,** v. r.

Rješenje, NN 12/1999-287
## Rješenje o određivanju Zavoda za genetiku i bolesti metabolizma Klinike za pedijatriju Kliničkog bolničkog centra Referentnim centrom za medicinsku genetiku i metaboličke bolesti djece Ministarstva zdravstva Republike Hrvatske

### NN 12/1999 (4.2.1999.), Rješenje o određivanju Zavoda za genetiku i bolesti metabolizma Klinike za pedijatriju Kliničkog bolničkog centra Referentnim centrom za medicinsku genetiku i metaboličke bolesti djece Ministarstva zdravstva Republike Hrvatske

# MINISTARSTVO ZDRAVSTVA

Ministar zdravstva Republike Hrvatske temeljem članka 99. Zakona o zdravstvenoj
zaštiti ("Narodne novine", broj 1/97, pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno mišljenje
Hrvatskog pedijatrijskog društva Hrvatskog liječničkog zbora, donosi

## **RJEŠENJE**

Zavod za genetiku i bolesti metabolizma Klinike za pedijatriju Kliničkog
bolničkog centra Zagreb određuje se Referentnim centrom za medicinsku genetiku
i metaboličke bolesti djece Ministarstva zdravstva Republike Hrvatske.

Klasa: UP-I-510-01/95-01/0005
Urbroj: 534-02-10-99-0003
Zagreb, 12. siječnja 1999.

Ministar
**prof. dr. sc. Željko Reiner,** v. r.

Rješenje, NN 12/1999-288
## Odluka o postavljenju mr. Damira Zorića za izvanrednog i opunomoćenog veleposlanika Republike Hrvatske u Bosni i Hercegovini

### NN 13/1999 (5.2.1999.), Odluka o postavljenju mr. Damira Zorića za izvanrednog i opunomoćenog veleposlanika Republike Hrvatske u Bosni i Hercegovini

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam mr. DAMIRA ZORIĆA za izvanrednog i opunomoćenog veleposlanika
Republike Hrvatske u Bosni i Hercegovini, sa sjedištem u Sarajevu.

Ova Odluka stupa na snagu danom donošenja.

Broj: 081-99-202/1
Zagreb, 29. siječnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 13/1999-295
## Odluka o izmjeni Odluke o Državnom protokolu Republike Hrvatske

### NN 13/1999 (5.2.1999.), Odluka o izmjeni Odluke o Državnom protokolu Republike Hrvatske

# PREDSJEDNIK REPUBLIKE HRVATSKE

Na osnovi članka 106. Ustava Republike Hrvatske donosim

## **ODLUKU**

### **O IZMJENI ODLUKE O DRŽAVNOM PROTOKOLU REPUBLIKE HRVATSKE**

Članak 1.

Odluka o Državnom protokolu Republike Hrvatske, broj: PA4-27/1-1 od
14. ožujka 1994., u članku 4. mijenja se i glasi:

"Članak 4.

Ravnatelj Državnog protokola ima zamjenika. Zamjenika ravnatelja Državnog
protokola imenuje i razrješava od dužnosti predsjednik Republike na prijedlog
ravnatelja.

Zamjenik zamjenjuje ravnatelja u okviru njegova djelokruga u poslovima
koje mu povjeri, a u cijelosti u slučaju njegove izočnosti ili spriječenosti."

Članak 2.

Ova Odluka stupa na snagu danom objave u "Narodnim novinama".

Broj: 081-99-188/1
Zagreb, 28. siječnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 13/1999-296
## Odluka o imenovanju general bojnika Markice Rebića savjetnikom Predsjednika Republike za nacionalnu sigurnost, imenovanju Tomislava Družaka ravnateljem Hrvatske izvještajne službe, razrješenju Miroslava Šeparovića

### NN 13/1999 (5.2.1999.), Odluka o imenovanju general bojnika Markice Rebića savjetnikom Predsjednika Republike za nacionalnu sigurnost, imenovanju Tomislava Družaka ravnateljem Hrvatske izvještajne službe, razrješenju Miroslava Šeparovića

# PREDSJEDNIK REPUBLIKE HRVATSKE

Na osnovi članka 100. stavka 1. i 106. Ustava Republike Hrvatske, članka
6. stavka 2. Zakona o Uredu za nacionalnu sigurnost ("Narodne novine",
broj 37/95), članka 159. stavka 1. Zakona o službi u oružanim snagama Republike
Hrvatske, članka 42. stavka 2. Zakona o sustavu državne uprave ("Narodne
novine", broj 75/93.) i članka 6. Odluke o Uredu Predsjednika Republike
Hrvatske ("Narodne novine", broj 86/94.) donosim

## **ODLUKU**

General bojnik MARKICA REBIĆ imenuje se savjetnikom Predsjednika Republike
Hrvatske za nacionalnu sigurnost, do sada na dužnosti pomoćnika ministra
obrane za obavještajno sigurnosne poslove;

TOMISLAV DRUŽAK imenuje se ravnateljem Hrvatske izvještajne službe,
do sada na dužnosti pomoćnika ministra unutarnjih poslova za kadrovske,
pravne i obrazovne poslove;

MIROSLAV ŠEPAROVIĆ razrješuje se dužnosti ravnatelja Hrvatske izvještajne
službe i zamjenika predstojnika Ureda za nacionalnu sigurnost, na vlastiti
zahtjev;

VLADIMIR LONČAREVIĆ imenuje se pomoćnikom savjetnika Predsjednika Republike
Hrvatske za politička pitanja.

Ova Odluka stupa na snagu danom donošenja.

Broj: 081-99-145/1
Zagreb, 29. siječnja 1999.

Predsjednik
Republike Hrvatske
**dr. Franjo Tumđman,** v. r.

Odluka, NN 13/1999-297
## Odluka o osnivanju Povjerenstva za provedbu Programa mjera Vlade za učinkovitiju naplatu doprinosa za mirovinsko i zdravstveno osiguranje

### NN 13/1999 (5.2.1999.), Odluka o osnivanju Povjerenstva za provedbu Programa mjera Vlade za učinkovitiju naplatu doprinosa za mirovinsko i zdravstveno osiguranje

# **VLADA REPUBLIKE HRVATSKE**

Na temelju članka 28. Zakona o Vladi Republike Hrvatske ("Narodne novine",
broj 101/98) Vlada Republike Hrvatske je na sjednici održanoj 4. veljače
1999. godine donijela

## **ODLUKU**

### **O OSNIVANJU POVJERENSTVA ZA PROVEDBU PROGRAMA MJERA VLADE ZA UČINKOVITIJU NAPLATU DOPRINOSA ZA MIROVINSKO I ZDRAVSTVENO OSIGURANJE**

I.

Ovom Odlukom osniva se Povjerenstvo za provedbu Programa mjera Vlade
za učinkovitiju naplatu doprinosa za mirovinsko i zdravstveno osiguranje
(u daljnjem tekstu: Program).

II.

Povjerenstvo iz točke I. ove Odluke ima predsjednika i 17 članova.

U Povjerenstvo se imenuju:

- *za predsjednika:* Branko Malenica, direktor Hrvatskog zavoda
za zdravstveno osiguranje

- *za članove:*

1. Željko Ivančević, glavni ravnatelj Hrvatske udruge poslodavaca,

2. Branko Jordanić, glavni državni inspektor,

3. Davor Jurić, predsjednik Saveza samostalnih sindikata Hrvatske,

4. Ivica Klarić, iz Hrvatskog zavoda za zdravstveno osiguranje,

5. Luka Krznarić, pomoćnik ministra rada i socijalne skrbi,

6. Boris Kunst, predsjednik Udruge radničkih sindikata Hrvatske,

7. Veronika Lozić, iz Zavoda za platni promet,

8. mr. Davor Mikulić, iz Ekonomskog instituta Zagreb,

9. Nada Mamić, savjetnica predsjednika Vlade Republike Hrvatske,

10. Katja Matijević, pomoćnica ministra zdravstva,

11. Tomislava Oršulić, iz Hrvatskog zavoda za mirovinsko osiguranje,

12. Mate Pelivan, iz Financijske policije Ministarstva financija,

13. Marijan Prus, predstojnik Ureda za zakonodavstvo Vlade Republike
Hrvatske,

14. Božo Smirčić, iz Porezne uprave Ministarstva financija,

15. mr. Marina Kesner Škreb, iz Instituta za javne financije,

16. mr. Sanja Mađarević Šujster, iz Ministarstva financija,

17. Dunja Vidošević, ravnateljica Hrvatskog zavoda za mirovinsko osiguranje.

III.

Zadaća Povjerenstva iz točke I. ove Odluke je utvrđivanje postojanja
i raščlambe problema neistinitog iskazivanja isplate plaća sa svrhom umanjenja
uplata za mirovinsko i zdravstveno osiguranje, izrada Prijedloga programa
mjera za učinkovitiju naplatu doprinosa za mirovinsko i zdravstveno osiguranje
te njegova provedba.

IV.

U radu Povjerenstva iz točke I. ove Odluke prema potrebi sudjeluju članovi
Vlade Republike Hrvatske i drugi državni dužnosnici.

V.

Stručne i administrativne poslove za Povjerenstvo iz točke I. ove Odluke
obavlja Hrvatski zavod za zdravstveno osiguranje, Hrvatski zavod za mirovinsko
osiguranje, Ministarstvo financija, Ministarstvo rada i socijalne skrbi,
Ministarstvo zdravstva i druga ministarstva i druge državne upravne organizacije
po potrebi, te Zavod za platni promet, svaki iz svoje nadležnosti.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 022-03/99-02/04
Urbroj: 5030105-99-1
Zagreb, 4. veljače 1999.

Predsjednik
**mr. Zlatko Mateša,** v. r.

Odluka, NN 13/1999-298
## Obvezatne upute broj OLS-I o pripremi i provođenju izbora za članove predstavničkog tijela jedinice lokalne samouprave - Općinskog vijeća Brela

### NN 13/1999 (5.2.1999.), Obvezatne upute broj OLS-I o pripremi i provođenju izbora za članove predstavničkog tijela jedinice lokalne samouprave - Općinskog vijeća Brela

# **IZBORNO POVJERENSTVO REPUBLIKE HRVATSKE**

Na osnovu članka 29. stavka 1. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", broj 90/92, 69/95, 59/96 i 63/96), Izborno povjerenstvo
Republike Hrvatske propisuje

## **OBVEZATNE UPUTE BROJ OLS - I**

Pripreme i provođenje izbora za članove predstavničkog tijela jedinice
lokalne samouprave - Općinskog vijeća Općine Brela na izborima dana 21.
ožujka 1999. godine vršit će se primjenom Obvezatnih uputa Izbornog povjerenstva
Republike Hrvatske i to:

*1. Obvezatne upute OLS-I* o obrascima za provođenje izbora za
članove predstavničkih tijela jedinice lokalne samouprave, odnosno jedinice
lokalne uprave i samouprave ("Narodne novine", broj 16/97 i 19/97).

*2. Obvezatne upute OLS-III* o obrascima za provođenje izbora za
članove predstavničkih tijela jedinice lokalne samouprave, odnosno jedinice
lokalne uprave i samouprave ("Narodne novine", broj 17/97 i 25/97).

*3. Obvezatne upute OLS-IV* o promatračima i načinu promatranja
rada tijela za provođenje izbora za članove predstavničkih tijela jedinice
lokalne samouprave, odnosno jedinice lokalne uprave i samouprave ("Narodne
novine", broj 19/97, 156/98).

*4. Obvezatne upute OLS-V* o korištenju stručnih naziva i akademskih
stupnjeva kandidata ("Narodne novine", broj 21/97).

*5. Obvezatne upute OLS-VI* o odustanku od kandidature za izbor
članova predstavničkih tijela jedinice lokalne samouprave, odnosno jedinice
lokalne uprave i samouprave ("Narodne novine", broj 21/97).

*6. Obvezatne upute OLS-VII* o načinu glasovanja nepismenih osoba,
osoba s tjelesnom manom, te osoba koje se nalaze u bolnici, invalidnih,
bolesnih i nepokretnih osoba ("Narodne novine", broj 21/97).

*7. Obvezatne upute OLS-VIII* o načinu rada biračkog odbora za
provođenje izbora za članove predstavničkih tijela jedinice lokalne samouprave,
odnosno jedinice lokalne uprave i samouprave ("Narodne novine", broj 21/97).

Klasa: 013-01/99-01/01
Urbroj: 599-01-99/02
Zagreb, 4. veljače 1999.

Predsjednik
**Ivan Mrkonjić,** v. r.

Uputa, NN 13/1999-300
## Rješenje o odobrenju izmjene prospekta zatvorenog investicijskog fonda Breza Invest d.d. Varaždin

### NN 13/1999 (5.2.1999.), Rješenje o odobrenju izmjene prospekta zatvorenog investicijskog fonda Breza Invest d.d. Varaždin

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske sukladno odredbama
članka 4., 18, 46. i 55. Zakona o investicijskim fondovima ("Narodne novine"
br. 107/95) i odredbi članka 12. stavak 1. točka 2. Zakona o izdavanju
i prometu vrijednosnim papirima ("Narodne novine" br. 107/95.), rješavajući
zahtjev društva za upravljanje investicijskim fondovima FIMA-INVEST d.o.o.
Varaždin, Anina 2, za odobrenje izmjene prospekta zatvorenog investicijskog
fonda BREZA INVEST d.d. Varaždin donosi

## **RJEŠENJE**

### **O ODOBRENJU IZMJENE PROSPEKTA ZATVORENOG INVESTICIJSKOG FONDA**

1. Društvu za upravljanje investicijskim fondovima FIMA-
-INVEST d.o.o. Varaždin, Anina 2, odobrava se izmjena prospekta zatvorenog
investicijskog fonda BREZA INVEST d.d. Varaždin, na temelju predočenog
izmijenjenog prospekta fonda.

2. Odobrava se izmjena prospekta u dijelu "Podaci o društvu za upravljanje"
i u dijelu prospekta "Osnovni podaci o fondu". Sve ostale odredbe prospekta
zatvorenog investicijskog fonda BREZA INVEST d.d. Varaždin ostaju neizmijenjene.

3. FIMA INVEST društvo za upravljanje investicijskim fondovima d.o.o.
Varaždin, Anina 2, kao društvo za upravljanje zatvorenog investicijskog
fonda BREZA INVEST zatvoreni investicijski fond d.d., ima obvezu objaviti
statut i prospekt fonda u roku od sedam dana od dana donošenja ovog rješenja
u "Narodnim novinama" i jednim dnevnim novinama.

4. Ovo rješenje objavljuje se u "Narodnim novinama".

Klasa: UP/I-450-08/97-01/179
Urbroj: 567-02/99-13
Zagreb, 26. siječnja 1999.

Predsjednik Komisije
**Ivica Smiljan,** v. r.

Rješenje, NN 13/1999-302